OpenLLM-France/wikimedia huggingface dataset:
# Mosaic (informàtica)

* Aquest article tracta sobre un navegador web. Vegeu-ne altres significats a «mosaic».
El navegador Mosaic o NCSA Mosaic va ser el segon navegador web gràfic disponible per visualitzar pàgines web en sistemes operatius com Unix, Macintosh i Microsoft Windows.
Va ser creat l'any 1993 de la mà de Marc Andreessen i Eric Bina, membres del National Center for Supercomputing Applications (NCSA). La primera versió (v1.0) funcionava en sistemes Unix i fou publicada el 22 d'abril de 1993. Va ser tal el seu èxit que l'agost de 1993 es van crear versions per a Microsoft Windows i Macintosh.
Mosaic es va convertir, juntament amb ViolaWWW, en un dels referents clàssics de la tecnologia World Wide Web. Va servir com a base per a les primeres versions de Mozilla Application Suite i Spyglass (posteriorment adquirit per Microsoft i reanomenat a Internet Explorer). La seva popularitat es va deure gràcies al funcionament del programari en diversos sistemes operatius, a la seva capacitat per accedir a serveis web mitjançant HTTP en la seva versió primitiva (HTTP 0.9), al seu aspecte gràfic i a la possibilitat d'accés addicional a Gopher, File Transfer Protocol (FTP) i Usenet News mitjançant NNTP.
Mosaic era programari amb drets d'autor de The Board of Trustees de la Universitat d'Illinois.
L'última versió per a Windows, NCSA Mosaic v3.0, data de 1996. Era capaç de renderitzar imatges PNG, a diferència de les imatges en format JPEG i GIF. El llenguatge per a documents web que interpretava era l'HTML 2. El gener de 1997 es va abandonar oficialment el desenvolupament d'aquest navegador per donar pas a Netscape Navigator (Pertanyent a l'empresa Netscape Communications, fundada pels mateixos creadors de Mosaic).

## Referències

* ↑ «The National Center for Supercomputing Applications at the University of Illinois at Urbana-Champaign» (en anglès americà). [Consulta: 3 gener 2021].
* ↑ «Frequently asked questions by the Press - Tim BL». [Consulta: 3 gener 2021].
* ↑ «April 22, 1993: Mosaic Browser Lights Up Web With Color, Creativity» (en anglès americà). Wired. ISSN: 1059-1028.
* ↑ «Internet History 1962 to 1992 | Internet History | Computer History Museum». [Consulta: 3 gener 2021].
# Voces desde Mozambique

Voces desde Mozambique (Veus des de Moçambic / Voices from Mozambique, Vozes desde Moçambique), és una pel·lícula documental dirigida per Susana Guardiola i Françoise Polo i produïda per Loris Omedes i Susana Guardiola. Narra la història de cinc dones que lluiten, diàriament, per activar el desenvolupament de la dona a Moçambic. Una història basada en cinc veus: Cinc personatges que conformen el cicle de vida d'una dona. I l'ombra d'un mite, la Josina Machel, primera heroïna moçambiquenya, que va lluitar pels drets de la dona a l'Àfrica. Un recorregut que pretén recuperar les arrels d'un passat per a reconstruir un present. Una actualitat on les veus de les seves dones es converteixen en una crida des d'Àfrica.

## Fitxa

* Any: 2011
* Data d'estrena: 17-06-2011
* Tipologia: Documental - Llargmetratge
* Gènere: Experimental / Creatiu / Biopic
* Públic: Tots els públics
* Durada: 97.00 '
* Versió original: Anglès, Portuguès, Changana
* Altres versions disponibles: Anglès, Castellà, Català
* Versions subtitulades: Anglès, Castellà, Català, Portuguès
* Format: Color, HD, Dolby Stereo,
* Estat: Estrenada

## Equip

* Productor/s: Loris Omedes
* Producció executiva: Loris Omedes, Marita Solá, Susana Guardiola
* Direcció: Susana Guardiola, Françoise Polo
* Guió: Susana Guardiola, Françoise Polo
* Música original: Zacarías M. de la Riva
* Direcció de fotografia: Josep Mª Civit
* Muntatge: Ibon Olaskoaga
* Direcció de producció: Josete Huedo
* Disseny de so: Juan Sánchez “Cuti”
* So directe: Daniel de Zayas
# Gran Premi de l'Argentina del 1955

Resultats del Gran Premi de l'Argentina de Fórmula 1 de la temporada 1955, disputat al circuit Oscar Alfredo Galvez de Buenos Aires, el 16 de gener del 1955.

## Resultats

| Pos | No | Pilot | Equip | Voltes | Temps/ Retirada | Pos. de sortida | Punts |
| 1 | 2 | Juan Manuel Fangio | Mercedes | 96 | 3h 00' 38. 6 | 3 | 9 |
| 2 | 12 | José Froilán González Nino Farina Maurice Trintignant | Ferrari | 96 | + 1' 29.6 min. | 1 | 2 2 2 |
| 3 | 10 | Nino Farina Maurice Trintignant Umberto Maglioli | Ferrari | 94 | + 2 Voltes | 5 | 1.33 1.33 1.33 |
| 4 | 8 | Hans Herrmann Karl Kling Stirling Moss | Mercedes | 94 | + 2 Voltes | 10 | 1 1 1 |
| 5 | 18 | Roberto Mieres | Maserati | 91 | + 5 Voltes | 16 | 2 |
| 6 | 28 | Harry Schell Jean Behra | Maserati | 88 | + 8 Voltes | 7 | |
| 7 | 22 | Luigi Musso Sergio Mantovani Harry Schell | Maserati | 83 | + 13 Voltes | 18 | |
| Ret | 20 | Sergio Mantovani Jean Behra Luigi Musso | Maserati | 54 | Motor | 19 | |
| Ret | 26 | Clemar Bucci Harry Schell Carlos Menditeguy | Maserati | 54 | Pressió del combust. | 20 | |
| Ret | 42 | Jesús Iglesias | Gordini | 38 | Transmissió | 17 | |
| Ret | 14 | Maurice Trintignant | Ferrari | 36 | Motor | 14 | |
| Ret | 36 | Eugenio Castellotti Luigi Villoresi | Lancia | 35 | Accident | 12 | |
| Ret | 16 | Stirling Moss | Mercedes | 29 | Prob. amb el combustible | 8 | |
| Ret | 30 | Alberto Uria | Maserati | 22 | Sense combustible | 21 | |
| Ret | 32 | Alberto Ascari | Lancia | 21 | Accident | 2 | |
| Ret | 38 | Élie Bayol | Gordini | 7 | Transmissió | 15 | |
| Ret | 16 | Jean Behra | Maserati | 2 | Accident | 4 | |
| Ret | 14 | Karl Kling | Mercedes | 2 | Accident | 6 | |
| Ret | 34 | Luigi Villoresi | Lancia | 2 | Pèrdua de combustible | 11 | |
| Ret | 40 | Pablo Birger | Gordini | 1 | Accident | 9 | |
| Ret | 24 | Carlos Menditeguy | Maserati | 1 | Accident | 13 | |

## Altres

* Pole : José Froilán González 1' 43. 1
* Volta ràpida: Juan Manuel Fangio 1' 48. 300 (a la volta 45)

## Referències

* «Web Oficial de la Fórmula 1». [Consulta: 27 - 05 - 2010].
# Salur

Salur (plural salurs) foren una de les 22 tribus dels oghuz turcmans, segurament la branca principal. La dinastia salghúrida de Fars tenia origen en la tribu Salur. Una part dels salurs es van traslladar a Anatòlia. Els que van restar al Khurasan van lluitar del 1515 al 1535 contra Sufyan Khan, senyor uzbek de Gurgandj, i després, units a altres turcmans, contra els safàvides. El 1597 van assolar la regió d'Astarabad però van acabar sotmesos a Abbas el Gran el 1598. El 1838 van donar suport a una revolta contra els perses a Sarakhs (dirigida per un antic governador del Khorasan) i el 1843 els salurs i els tekkes es van fer amos de Merv. Abans de la conquesta russa del Turkmenistan el 1869 vivien a la regió entre Sarakhs i el riu Murghab; en aquest temps el seu nombre variava entre dos mil i vint mil famílies (6000 a més de 100.000) repartits entre branques tribals: Yalawač, Karaman i Aba-Böleghi. Sota els russos van conservar la seva identitat però depenent dels tekkes i al segle XX es van destribalitzar.

## Bibliografia

* V. Barthold, A history of the Turkmen people, Leyde 1962.
# Eastman (Geòrgia)

Eastman és una població dels Estats Units a l'estat de Geòrgia. Segons el cens del 2000 tenia 5.440 habitants.

## Demografia

Segons el cens del 2000, Eastman tenia 5.440 habitants, 2.154 habitatges, i 1.318 famílies. La densitat de població era de 411,8 habitants/km².
Dels 2.154 habitatges en un 27,2% hi vivien nens de menys de 18 anys, en un 37,9% hi vivien parelles casades, en un 19,9% dones solteres, i en un 38,8% no eren unitats familiars. En el 35,5% dels habitatges hi vivien persones soles el 15,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,28 i el nombre mitjà de persones que vivien en cada família era de 2,96.
Per edats la població es repartia de la següent manera: un 29,5% tenia menys de 18 anys, un 8,5% entre 18 i 24, un 24,6% entre 25 i 44, un 21,1% de 45 a 60 i un 16,3% 65 anys o més.
L'edat mediana era de 34 anys. Per cada 100 dones de 18 o més anys hi havia 77,4 homes.
La renda mediana per habitatge era de 23.604 $ i la renda mediana per família de 30.500 $. Els homes tenien una renda mediana de 27.292 $ mentre que les dones 20.497 $. La renda per capita de la població era de 14.332 $. Entorn del 20,2% de les famílies i el 23,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Eastman». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 3 agost 2010].
* ↑ «Geographic Comparison Table- Eastman». American Fact Finder. Oficina del Cens dels Estats Units, 12-01-2010.
# Relampago

Relampago és una concentració de població designada pel cens dels Estats Units a l'estat de Texas. Segons el cens del 2000 tenia 104 habitants.

## Demografia

Segons el cens del 2000, Relampago tenia 104 habitants, 36 habitatges, i 29 famílies. La densitat de població era de 30,9 habitants/km².
Dels 36 habitatges en un 38,9% hi vivien nens de menys de 18 anys, en un 52,8% hi vivien parelles casades, en un 27,8% dones solteres, i en un 19,4% no eren unitats familiars. En el 16,7% dels habitatges hi vivien persones soles el 16,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,89 i el nombre mitjà de persones que vivien en cada família era de 3,28.
Per edats la població es repartia de la següent manera: un 23,1% tenia menys de 18 anys, un 7,7% entre 18 i 24, un 29,8% entre 25 i 44, un 23,1% de 45 a 60 i un 16,3% 65 anys o més.
L'edat mediana era de 41 anys. Per cada 100 dones de 18 o més anys hi havia 66,7 homes.
La renda mediana per habitatge era de 17.250 $ i la renda mediana per família de 62.891 $. Els homes tenien una renda mediana de 0 $ mentre que les dones 28.182 $. La renda per capita de la població era de 9.207 $. Aproximadament el 18,5% de les famílies i el 38,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Relampago». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- Relampago». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Bogdan Kobúlov

Bogdan Zakhàrovitx Kobúlov (Богда́н Заха́рович Кобулов) (Tbilisi, 1 de març de 1904 – Moscou, 23 de desembre de 1953) va ser un polític i cap de l'NKVD, la policia secreta soviètica, comissionat de la Seguretat Pública (des del 4 de febrer de 1943) i coronel general des del 9 de juliol de 1945. Era un dels membres del cercle íntim de Lavrenti Béria. El seu germà va ser Amaiak Kobúlov.

## Biografia

Kobúlov va néixer a Tbilisi, fill d'un sastre armeni. S'afilià a l'OGPU el 1931, treballant conjuntament amb Béria i ocupant diversos comandament a la Policia Secreta de la GRU a Geòrgia.
Va ser membre candidat al Comitè Central del Partit Comunista (18è i 19è Congressos), i va ser Adjunt al Soviet Suprem de l'URSS en la segona convocatòria.
Ocupà diversos càrrecs de comandament a l'NKVD, la policia secreta soviètica, fins a ser l'home de confiança de Béria. Com a cap de la Branca d'Investigació de l'NKVD entre desembre de 1938 i setembre de 1939 va ser un dels principals organitzadors de la política del terror (s'encarregà personalment de l'eliminació de l'ambaixador soviètic a la Xina i la seva esposa, que serien torturats a la presó de la Lubianka). Més tard seria cap de la Gestió Econòmica de l'NVVD. El 1944, durant una operació per deportar els txetxens i els ingúixos, va rebre l'orde de Suvórov de 1a classe. El 13 d'abril de 1944 va dirigir les operacions de neteja d'elements antisoviètics a Crimea, expulsant els suposats sequaços alemanys (tàrtars de Crimea, búlgars, grecs i armenis). Posteriorment dirigiria els desallotjaments de turcs, kurds i khemxins. Des de 1946 va ser Director Adjunt dels Actius Soviètics a l'estranger. Al març de 1953 va ser nomenat viceministre de l'Interior de la Unió Soviètica.
Amb la caiguda de Béria, Kobúlov també va ser detingut el 27 de juny de 1953. Va ser considerat culpable de múltiples càrrecs, incloent-hi espionatge i conspiració per aconseguir el poder, i el van sentenciar a mort i afusellar el 23 de desembre de 1953.

## Vegeu també

* Transferències de població a la Unió Soviètica

## Referències

* ↑ ^ "yezh-pics.html". www.geocities.com. Archived from the original on 2009-10-22.
# Viquipèdia en croat

La Viquipèdia en croat (en croat: Wikipedija na hrvatskom jeziku) és l'edició en croat de la Viquipèdia.
Va ser creada el 16 de febrer del 2003 però, no obstant això, el primer article es va crear el 25 d'abril del 2003. A l'octubre del 2005 va arribar als 10.000 articles, i el 7 de juliol del 2011 va superar els 100.000.
A l'abril del 2014 porten creats més de 144.000 articles.

## Referències

* ↑ Glavna stranica. [Consulta: 2011-10-31]
* ↑ Aktualno. [Consulta: 2013-02-26]
* ↑ «List of Wikipedias». Wikimedia Meta-Wiki. Wikimedia Foundation. [Consulta: 21 abril 2014].
# Nofret II

Nofret II (el seu nom significa La més Bella) va ser una reina a l'antic Egipte de la 12a dinastia. Era filla d'Amenemhet II i esposa de Senusret II.
Juntament amb Khenemetneferhedjet I va ser una de les dues esposes conegudes de Senusret II; les altres dues possiblement van ser Khenemet i Itaweret. Les quatre eren també germanes de Senusret. Dos de les seves estàtues van ser trobades a Tanis i ara són al Museu egipci del Caire. Al complex de piràmides de Senusret II de Kahun hi ha una piràmide petita probablement construïda per a la reina Nofret.
Els seus títols són Filla del Rei; Gran del Ceptre, i Senyora de les Dues Terres.

## Referències

* 1 2 Dodson, Aidan. The Complete Royal Families of Ancient Egypt (en anglès). Thames & Hudson, 2004, p. 97. ISBN 0-500-05128-3.
# Dechy

Dechy és un municipi francès, situat a la regió dels Alts de França, al departament del Nord. L'any 2006 tenia 5.018 habitants. Limita al nord-est amb Lallaing i Montigny-en-Ostrevent, a l'est amb Guesnain, al sud-est amb Roucourt, al sud amb Cantin, al sud-oest amb Férin i Gœulzin i al nord-oest amb Sin-le-Noble.

## Demografia

Evolució demogràfica :
| 5.974 | 2243 | 2102 | 1844 | 1566 | 1419 | 1 350 |
| 5.085 | 6.165 | 6.630 | 5.720 | 5.464 | - | 5.018 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001-2009 | Jacques Capelle | PS |
| 2009- | Jean-Michel Szatny | PS |
# Lleonci de Beirut el Vell

Lleonci de Beirut el Vell (en llatí Leontius, en grec Λεόντιος) fou un jurista romà d'Orient, fill de Patrici (Patricius), que vivia a Beirut i va succeir a un Patrici (persona diferent al seu pare) com a mestre de lleis a la ciutat.
Va viure al segle v i segle vi. Al passatge del Codi de Justinià on se l'esmenta se li dona el títol de virum gloriosissimum praefectorium consularem. Es creu que va ser un comentarista destacat dels codis legals Gregorià, Hermogenià i Teodosià.

## Referències

* ↑ 2.Leontius a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 759
# Campanya d'intriga

La campanya d'intriga, campanya de suspens o tast (també coneguda per l'anglicisme teaser) és un format publicitari que funciona com a avançament d'una campanya, oferint només informació fragmentària. És una tècnica habitual en el llançament d'un producte o servei i pot adoptar diversos formats com pàgines web en desenvolupament o anuncis enigmàtics en què mai s'arriba a desvelar la identitat de l'anunciant responsable ni el producte o servei promocionat. D'aquesta manera, el missatge publicitari es planteja com un enigma, amb l'objectiu de generar curiositat i expectació en els usuaris i, aprofitant la viralitat pròpia d'Internet, assegurar repercussió mediàtica un cop en anuncis posteriors es resolgui la història o es completi el missatge.

## Concepte

Els avenços d'intriga, diferents dels típics tràilers, són usualment molt curts en durada (entre 30-60 segons) i usualment contenen molt poc, o cap material real de la pel·lícula. Els avenços d'intriga són usualment i exclusivament fets per pel·lícules molt populars i d'alt pressupost. El seu propòsit no és tant compartir amb l'audiència el contingut d'una pel·lícula, sinó simplement fer-li saber que la pel·lícula s'acosta en el futur pròxim, i afegir publicitat al proper llançament. Els avenços d'intriga són sovint fets mentre la pel·lícula està en producció o s'està editant i com a resultat es poden presentar escenes o versions alternatives d'escenes que no estan en la pel·lícula acabada. En altres ocasions (habitualment en les pel·lícules de Pixar), té escenes fetes només per usar-les en els avenços. Els avenços d'intriga d'avui en dia són freqüentment el focus d'atenció a Internet i són descarregables.

## Referències

* ↑ «campanya d'intriga». TERMCAT. [Consulta: 15 juny 2023].
* ↑ «tast». Terminologia de les plataformes de vídeo a la carta. TERMCAT. [Consulta: 15 juny 2023].
* ↑ «¿Qué es Teaser o una Campaña de Intriga?» (en castellà). [Consulta: 3 juny 2012].

## Enllaços externs

* Teaser Trailer en Zona Trailer" (castellà)
# Torre de Guadalmansa

La Torre de Guadalmansa, també anomenada Torre Mocha, Torre de Gualmaza, Torre de Guadalmaza i Torre del Xaral, és una torre alimara situada al litoral del municipi d'Estepona, a la província de Màlaga. Igual que altres torres alimares del litoral mediterrani andalús, la torre formava part d'un sistema de vigilància de la costa emprat per àrabs i cristians i, com les altres torres, està declarada Bé d'Interès Cultural. A la costa de Estepona existeixen 7 d'aquestes torres.
Es tracta d'una torre de 14 metres d'altura i planta quadrada de 6,55 metres de costat. Està situada al costat del jaciment arqueológic vila romana de Las Torres, no lluny de la desembocadura del riu Guadalmansa, en la punta homònima, de la qual pren el seu nom. És d'època musulmana i es creu que va ser construïda al segle X encara que pel que sembla va ser reconstruïda al XVI. És massissa fins a la porta per proporcionar solidesa.

## Referències

* 1 2 Temboury Álvarez, Juan. Torres almenaras (costa occidental) (en castellà). Màlaga: Diputación Provincial de Málaga, Instituto de Cultura, 1975. ISBN 84-500-6685-9.
* ↑ «Torre de Guadalmansa» (en castellà). Andalucía Rústica.
# Nezavíssimaia Gazeta

Nezavíssimaia Gazeta (rus: Независимая газета, Diari independent) és un diari rus. Va ser publicat per primera vegada el 21 de desembre de 1990. El diari va ser temporalment tancat durant quatre mesos el 1995. Llavors va esdevenir part del Berezovski Media Group.
Al diari hi col·laboren perfils molt diversos, incloent reporters, científics, polítics, historiadors, historiadors d'art, així com diversos crítics. El diari ofereix vuit suplements i cobreix els assumptes de política, societat, cultura i art. El seu editor en cap és Konstantin Remtxukov. El primer editor del diari fou Vitali Tretiakov. Tatiana Koixkareva hi va treballar entre 2001 i 2007.

## Referències

* ↑ Laura Belin «The Russian Media in the 1990s». Journal of Communist Studies and Transition Politics, vol. 18, 1, 2002, pàg. 139–160. DOI: 10.1080/13523270209696371.

## Enllaços externs

* Nezavíssimaia Gazeta - Lloc web oficial
# Villamuriel de Cerrato

Villamuriel de Cerrato és un municipi de la província de Palència, a la comunitat autònoma de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 3978 | 4349 | 4978 | 5304 |
# Dechtice

Dechtice és un poble i municipi d'Eslovàquia que es troba a la regió de Trnava, a l'oest del país.

## Història

La primera menció escrita de la vila es remunta al 1258.
# Puri (Angola)

Puri és un municipi de la província de Uíge. Té una extensió de 1.232 km² i 35.492 habitants. Comprèn la comuna de Puri.

## Referències

* ↑ Puri al web del cens d'Angola
# Lleonci d'Arabissos

Lleonci d'Arabissos (en llatí Leontius, en grec antic Λεόντιος) fou un bisbe d'Arabissos a Capadòcia d'època incerta.
Foci fa menció de dues de les seves obres:
* 1. Εἰς τὴν κτίσιν λόγος, Sermo de Creatione (Sermó sobre la Creació)
* 2. Εἰς τὸν Λάζαρον, De Lazaro (Sobre Llàtzer).

## Referències

* ↑ 2.Leontius of Arabissus a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 756
# Paxtang

Paxtang és una població dels Estats Units a l'estat de Pennsilvània. Segons el cens del 2000 tenia 1.570 habitants.

## Demografia

Segons el cens del 2000, Paxtang tenia 1.570 habitants, 670 habitatges, i 438 famílies. La densitat de població era de 1.443,3 habitants/km².
Dels 670 habitatges en un 30,1% hi vivien nens de menys de 18 anys, en un 50,7% hi vivien parelles casades, en un 11,9% dones solteres, i en un 34,5% no eren unitats familiars. En el 30,6% dels habitatges hi vivien persones soles l'11,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,34 i el nombre mitjà de persones que vivien en cada família era de 2,91.
Per edats la població es repartia de la següent manera: un 24,4% tenia menys de 18 anys, un 6,4% entre 18 i 24, un 29,9% entre 25 i 44, un 24,4% de 45 a 60 i un 14,9% 65 anys o més.
L'edat mediana era de 39 anys. Per cada 100 dones de 18 o més anys hi havia 84,3 homes.
La renda mediana per habitatge era de 46.250 $ i la renda mediana per família de 54.412 $. Els homes tenien una renda mediana de 36.389 $ mentre que les dones 29.712 $. La renda per capita de la població era de 23.217 $. Entorn del 3,4% de les famílies i el 4,5% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Paxtang». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 10 agost 2010].
* ↑ «Geographic Comparison Table- Paxtang». American Fact Finder. Oficina del Cens dels Estats Units, 12-01-2010.